Footy Kids Hoodies | TeePublic
Footy Kids Hoodies
Browse › Footy › Kids Hoodie
Footy United Kids Hoodie
Fighting Tigers (Richmond Tigers Premiers 2017) Kids Hoodie
Cats Love Football Kids Hoodie
United States of Soccer Kids Hoodie
Main Tag Lfc Kids Hoodie
Liverpool FC Box Logo Kids Hoodie Hansie, Kallis was beste van SA – Warne | Netwerk24
Deur Johann de Jager 25 Julie 2016 20:24
Shane Warne. Foto: Getty
Hansie Cronjé en Jacques Kallis was die beste Suid-Afrikaanse kolwers na wie hy geboul het, sê Shane Warne, die legendariese bybreekbouler van Australië.
Warne het ’n lysie gemaak van kolwers van elke toetsspelende land wat in sy loopbaan vir hom ’n groot uitdaging gebied het.
Hy is tydens die huidige toetsreeks tussen Pakistan en Engeland, waar hy as kommentator betrokke is, gevra om die beste kolwers te noem teen wie hy geboul het in sy loopbaan van 15 jaar.
Dit was nie vir hom moeilik om Sachin Tendulkar by Indië en Brian Lara by die Wes-Indiese Eilande uit te sonder nie, maar hy kon in Suid-Afrika nie eintlik tussen Cronjé en Kallis onderskei nie. Dis waarom albei se name agter Suid-Afrika op sy lysie staan.
Die manier waarop Cronjé hom soms kasty het, het ook die rolprent oor Cronjé se lewe gehaal.
Warne het Cronjé verlede jaar as die kaptein van die Suid-Afrikaanse XI van sy speeldae aangewys.
Warne het in sy eerste toets teen Kallis – die kolwer se derde toets – vir Kallis in die tweede beurt op die Wanderers vir 39 geboul. Kallis sou later in 1998 in Sydney ook sy 300ste slagoffer word toe hy weer deur die draaier geboul is.
Warne het Graham Gooch by Engeland uitgesonder as die kolwer wat hom soms laat bontstaan het.
Volgens cricket.com.au het Gooch die beste gevaar van al die kolwers wat tien en meer toetse teen Warne gespeel het.
Sy gemiddeld van 66.16 in 11 toetse teen Warne is die beste onder die groepie kolwers wat die bybreker uitgesonder het.
Cronjé s’n is 42.75 in 12 toetse en Kallis s’n 36.85 in 18 toetse.
Warne se lys:
Bangladesj: Mohammad Ashraful
Engeland: Graham Gooch
Indië: Sachin Tendulkar
Pakistan: Saeed Anwar
Nieu-Seeland: Martin Crowe
Suid-Afrika: Hansie Cronjé/Jacques Kallis
Windies: Brian Lara
Zimbabwe: David Houghton.
Meer oor: Shane Warne | Jacques Kallis | Krieket
Maak krieket ’n Olimpiese sportsoort, vra legendes
Waugh gee Kallis allergrootste pluimpie